कुलबी एजुकेशन
यह कमेटी अब कार्यस्थल पर हुए उत्पीड़न की जाँच शुरू करेगी।
यह आरोप न्यू बिज़नेस डेवलपमेंट टीम की टीम लीडर सोन हे-योंग पर लगाया गया है।
मौत का सामना होने पर
या फिर शारीरिक अथवा मानसिक तनाव बहुत ज़्यादा बढ़ जाने पर,
इंसानी दिमाग
अपनी जमा की हुई यादें फिर से जीने लगता है।
इसे फ़्लैशबैक कहते हैं
और अभी मेरे साथ यही हो रहा है।
रिपोर्ट में आपके ऊपर आरोप लगाया गया है कि आपने मिस्टर किम जी-उक को
जो आपकी टीम में नए भर्ती हुए हैं…
किम जी-उक।
तुमने मेरे ख़िलाफ़ शिकायत की?
मैंने तुम्हारा क्या बिगाड़ा था?
हेलो।
क्या मैंने अपने पंजों के निशान तुम्हारे गाल पर छोड़े थे?
तुम्हें कोई नौकरी नहीं मिलती क्या?
कब से यहाँ पार्ट-टाइम काम कर रहे हो।
वो सच नहीं था क्या?
कितना बुरा है!
तुम सच में बुरे थे।
ये कार्यस्थल पर होने वाले उत्पीड़न का एक पुख़्ता उदाहरण है।
शायद सालों बाद लिया गया बदला सच में दिल को ठंडक देता है।
तो इसलिए तुम उस नकली शादी के लिए राज़ी हुए थे।
तुम चाहते थे कि मेरी तरक्की हो
और मैं ज़्यादा ऊंचाई से गिरूँ।
अलविदा।
बदले लेने वाला कमीना।
-आप अभी अंदर नहीं आ सकते। -कौन हैं आप?
मैं किम जी-उक हूँ,
न्यू बिज़नेस डेवलपमेंट टीम में हाल ही में भर्ती हुआ कर्मचारी।
तुम ही पीड़ित हो?
पीड़ित का इंटरव्यू बाद में लिया जाएगा।
प्लीज़, बाहर इंतज़ार कीजिए।
मैं पीड़ित नहीं हूँ।
मैं मिस सोन का…
पति हूँ।
तुम…
तुम सच में…
अलविदा।
तुमने मेरे ताबूत में आख़िरी कील ठोकी!
-मिस सोन! -जी?
क्या मिस्टर किम जी-उक सही कह रहे हैं?
क्या आप दोनों शादीशुदा हैं?
सच कहूँ, तो…
किम जी-उक…
मेरे पति ही हैं।
अरे, यार।
क्या एचआर को ये बात नहीं पता थी?
-वो… -ये सब
मेरी ग़लती है।
मैंने मिस सोन को बताए बिना…
यानी अपनी पत्नी को बताए बिना आवेदन किया और मुझे ऑफ़र भी आ गया।
मैं ये मौक़ा गँवाना नहीं चाहता था।
इनकी टीम में भेजे जाने पर आपको एचआर को बताना चाहिए था!
आपने ये नहीं सोचा कि पत्नी
अगर पति के प्रदर्शन की जांच करेगी तो ये न्याय नहीं होगा?
आप नए स्टाफ़ के साथ ट्रेनिंग पर नहीं गई थीं, मिस सोन?
क्या यही आपकी योजना थी?
अपने पति को अपनी टीम में लाना?
-नहीं। -मैं इस बात की गवाही देती हूँ।
ये मेरी मेंटर इसलिए बनी क्योंकि मैंने उस दिन इनसे दरख़्वास्त की थी।
प्लीज़, आप इनकी रिपोर्ट पढ़िए जो इन्होंने नए भर्ती हुए स्टाफ़ की जांच के लिए बनाई है।
"किम जी-उक का मन काम में नहीं था।"
"इन्हें लगातार निगरानी में रखे जाने की ज़रूरत पड़ सकती है।"
"ट्रेनिंग के दौरान इन्हें ग्राहकों ने पसंद किया,
लेकिन उसमें इनके रूप-रंग का बड़ा हाथ था,
जिस वजह से इनमें अकड़ आ गई।"
"मुझे डर है कि ये अपने सहकर्मियों के साथ
अच्छे से बात या काम कर पाएंगे या नहीं।"
यानी ये कार्यस्थल उत्पीड़न नहीं,
साथ काम करने वाले पति-पत्नी का घरेलू झगड़ा है।
-सच कहें, तो… -जान।
वो कहाँ है? उसे मुझे वापस दो!
उसे मेरे हवाले कर दो!
तुम्हें इस बात से क्या मतलब है कि मुझे अपनी बेटी कब वापस चाहिए?
जाओ, मेरी शिकायत कर दो!
कहाँ हो तुम?
नाम जा-योन!
आख़िर तुम हो कहाँ?
नाम जा-योन!
छठा एपिसोड
मिस योन।
मैं हूँ, वो ऑनलाइन कमेंट करने वाला।
तुम मरे नहीं?
माफ़ करना,
आपको निराशा हुई होगी।
लेकिन तुम यहाँ कैसे?
आपको याद है आप बेहोश हो गई थीं?
मैं आपको अस्पताल लाया, तो डॉक्टर ने कहा…
क्या कहा डॉक्टर ने?
आप बेहोश हुईं और फिर सो गईं।
आप लगभग 20 घंटे तक सोई रहीं और खर्राटे भी भरे।
बाप रे।
तो मुझे उठा देते।
मैं आपको कैसे उठाता, आप इतनी गहरी नींद में थीं?
और मैं आपके परिवार से भी बात नहीं कर सका।
अस्पताल का वार्ड मुझे होटल के रूम से बेहतर विकल्प लगा।
शेयरिंग वाला रूम नहीं था क्या?
मैंने आपका अस्पताल का बिल भर दिया है।
क्यों?
इसे समझौते की राशि में शामिल कर रहे हो?
ऐसा नहीं है।
आप शायद मुझे इस हालत में देखकर धोखा खा रही हैं,
लेकिन मैं आपको समझौते में हज़ारों…
मैं ये पैसे लौटा दूंगी। कितने थे?
-देखिए, मेरे समझौते की रकम… -कितने का बिल था?
17,40,000 वॉन।
-क्या कहा? -17,40,000 वॉन।
वीआईपी रूम सस्ते में मिल गया ना?
एक रात के 17,40,000 वॉन?
बिल मैं क्यों नहीं भर सकता?
नहीं।
मैं पैसे लौटाऊंगी।
ध्यान से!
काँच के टुकड़े उंगली में चुभ सकते हैं।
आप एक लेखिका हैं।
हाथ में चोट नहीं लगनी चाहिए ना?
मैं आपके लिए नया फ़ोन लाया था।
मैं दरअसल इसे ही रखने आया था।
लेकिन आप उठ गईं और मैं घबराकर ज़मीन पर गिर गया।
सेंटिएर लिमिटेड एडिशन
-लिमिटेड एडिशन… -अरे।
आप शायद यही सोचेंगी कि मैं इसकी कीमत समझौते की रकम में से कम करूंगा
और आप इसके लिए मना कर देंगी।
ठीक है।
मैं इसके भी पैसे दे दूंगी।
कितने का है?
आपके साथ जो आए थे, अब ठीक हैं?
उन्हें चोट लगी थी क्या?
वो अपने कूल्हे और कंधे के दर्द के लिए हड्डी के डॉक्टर के पास गए थे।
अगर उसकी ट्रक से टक्कर हुई, तो उसे एडमिट क्यों नहीं किया गया?
ऐसा नहीं है।
वो आपको उठाकर अस्पताल लाए, इसलिए उनकी मांसपेशियों में दर्द है।
वो मुझे उठाकर यहाँ तक लाया?
आपका बॉयफ़्रेंड बहुत परेशान था।
वो मेरा बॉयफ़्रेंड नहीं है।
अच्छा, सच में?
ठीक है, हो गया।
वो सच में मेरा बॉयफ़्रेंड नहीं है।
सुनिए, मेरा कोई बॉयफ़्रेंड नहीं है।
मैम!
ग्योंग ह्योंग यूनिवर्सिटी हॉस्पिटल
सुनिए।
मुझे अस्पताल लाने का शुक्रिया।
मैं घर पहुंचकर पैसे ट्रांसफ़र कर दूंगी।
अदालत मुझे जो सज़ा दे, चाहे जेल या जुर्माना मैं सब करने को तैयार हूँ।
लेकिन आप मेरी वजह से एडमिट हुई थीं, तो प्लीज़ मुझे…
मैं लौटा दूंगी।
अलविदा।
दरअसल…
ये काफ़ी होगा?
और चाहिए?
नहीं।
-मैं पैसे… -लौटा देंगी। समझ गया।
खून की जाँच की आपकी रिपोर्ट अगले हफ़्ते तक आएगी,
आकर ले लेना।
और हो सके तो थोड़ा सो लेना।
आपको इतना तनाव देने के लिए
मैं दिल से माफ़ी चाहता हूँ।
खासकर जब आप इतने व्यस्त हों।
नए मैसेज
नए मैसेज आए हैं
ऑफ़िस में पति-पत्नी होना गुनाह नहीं है।
बस थोड़ी गड़बड़ हो गई।
डरो मत, पार्टनर।
सिर ऊँचा रखकर और…
मुँह फुलाए क्यों बैठे हो?
मैंने रिपोर्ट में जो लिखा उस वजह से?
मुझे बस ये लगा कि तुम हेडक्वार्टर्स में ही रह जाओगे और..
तुमने सोचा भी कैसे कि ये मैंने किया?
मैं तुम्हारी शिकायत करूंगा?
मुझ पर थोड़ा भी भरोसा नहीं है?
उन्होंने कहा तुम पीड़ित हो, तो मुझे लगा तुमने शिकायत की होगी।
मैं अपनी नौकरी खतरे में डालकर तुम्हें जाँच कमेटी से बचाने आया।
पता है ना मैंने क्या चीज़ दाँव पर लगाई?
तुम्हारी महीने की पगार?
चिंता मत करो, पार्टनर।
वो हमें इस वजह से नहीं निकाल सकते।
तुम्हें किसी और टीम में डाल देंगे,
और हमें बस ऑफ़िस में पति-पत्नी होने का नाटक करना है।
हम ऐसा कर लेंगे?
मैंने तुम्हें धोखा दे दिया, तो?
तुम्हें चिंता नहीं होती?
मुझे धोखा दिया, तो?
मुझे पता है तुम ऐसा नहीं कर सकते।
मुझे कोई चिंता नहीं है।
मुझे तुम पर भरोसा है, ठीक है?
पूरा भरोसा है।
तुम पर पूरा विश्वास है।
भरोसा हाथोंहाथ कमाया भी जाता है और दिया भी जाता है।
मैंने तुम पर बहुत भरोसा दिखाया,
लेकिन बदले में कुछ नहीं मिला।
पार्टनर!
मैं साबित करती हूँ कि मुझे तुम पर कितना भरोसा है।
क्या कर रही हो?
तुम्हें भरोसे की छलांग पता है ना?
मैं हुइ-स्योंग और जा-योन के साथ भी ऐसा कभी नहीं करूंगी।
लेकिन तुम्हारे साथ करूंगी।
मुझे तुम पर इतना भरोसा है।
-ये लो! -गुड लक!
मैं गिरने वाली हूँ, ठीक है?
तुम हो ना?
तुम चले गए क्या?
चला गया।
ये तो सच में नाराज़ है।
ये भरोसे की छलांग है या ताक़त की जाँच?
दोनों। मुझे तुम पर इतना भरोसा है, पार्टनर।
ख़बर तो फैल ही गई होगी।
इतनी बड़ी ख़बर है कि लोगों की खाने के बाद वाली सुस्ती भी भाग जाएगी।
याद है मैंने क्या कहा था?
सफ़ल कार्यकाल के लिए चार रणनीतियों को ध्यान में रखो।
तुम्हें पक्का यक़ीन है ना?
सच से सनसनी नहीं हार सकती,
लेकिन सनसनी का सामना हिम्मत से हो सकता है।
भरोसा रखो।
पहला राउंड
लड़ाई शुरू!
तो अफ़वाह सच है?
-ये नया कर्मचारी सच में तुम्हारा… -हाँ, ये मेरे पति हैं।
तुम्हें कोई तकलीफ़ है?
"तो क्या?"
लोगों की बातों को अनसुना करो और अपना बचाव एक मुस्कान के साथ करो।
ये सिर्फ़ यहाँ काम नहीं करता, बल्कि तुम्हारी टीम में भी है?
-तुम दोनों पागल हो क्या? -हाँ, मिस्टर आन।
कम से कम ऑफ़िस में इनका एक ही पति है।
"भाड़ में जाओ।"
उन्हें बेपरवाही से जवाब दो।
दूसरा राउंड
मिस सोन, नया कर्मचारी…
मेरा मतलब, आपका पति आपकी टीम में तो नहीं रहेगा ना?
उसके साथ काम करना बहुत अजीब होगा ना?
इसे ये असाइनमेंट मिलने से पहले तुम दोनों के लिए सब कुछ आसान ही रहा होगा।
मैं याद रखूंगी।
"मुझे क्या?"
सिर उठाने वालों को नीचा दिखाओ।
तीसरा राउंड
-अरे, यहाँ चल क्या रहा है? -आपसे मिलकर अच्छा लगा, मिस गोंग।
मैंने आपके बारे में बहुत सुना है।
बाप रे।
तुमसे मिलकर अच्छा लगा।
"क्या कहा?"
उन्हें उलझाने के लिए उलटे-सीधे जवाब दो।
बुरी ख़बर है, मिस सोन।
मिस्टर बोक गी-उन इस्तीफ़ा दे रहे हैं।
तो मेरी शिकायत उन्होंने की थी?
उन्हें मुझसे क्या तकलीफ़ है?
मैं उन्हें कॉल करूंगी।
बताने के लिए शुक्रिया, मिस क्वोन।
तुम सच में बेवकूफ़ हो या बस बेवकूफ़ होने का नाटक कर रही हो?
-क्या मतलब? -बोक गी-उन, जिसने तुम्हारी शिकायत की।
फ़ॉर्क गी-उन, जो नौकरी छोड़ रहा है!
वो यहाँ अपने नाम की वजह से है!
क्या?
"बोक" गी-हो।
"बोक" ग्यु-ह्युन।
"बोक" गी-उन।
आप सही कह रही हैं।
डेटा का बैकअप चालू है
मेडिकल बिल: 17,40,000 वॉन नया फ़ोन: 14,97,000 वॉन
टैक्सी का किराया 50,000 वॉन कुल 32,87,000 वॉन
आप शायद मुझे इस हालत में देखकर धोखा खा रही हैं,
लेकिन मैं आपको समझौते में हज़ारों…
ये क्या है, शायरी?
ये उसके वकील ने लिखा है?
ये तो ज़रूर कोई बेरोज़गार अमीरज़ादा है।
सिनिल बैंक
ठीक है, 32,87,000 वॉन।
-मैं काम पर जा रहा हूँ। -ग्यु-ह्युन।
जी?
उस माफ़ीनामे का क्या हुआ?
दरअसल,
मुझे नहीं लगता उससे कोई मदद मिलेगी।
अगर ऐसा है,
तो आगे का क्या सोचा है?
एक बार कोर्ट में पेश होने का आदेश आ जाए,
-तो मैं वहाँ जाकर… -बोक ग्यु-ह्युन!
तुम्हें लगता है कि तुम्हारे पिता ने उस ज्ञापन को नोटरीकृत
तुम्हारी कोर्ट में पेशी के लिए किया था?
तुम्हें नहीं समझ आ रहा
कि मामला बिगड़ गया तो क्या हो सकता है?
"मामला बिगड़ गया तो"?
तुम शांत रहो।
मैं सब संभाल लूंगी।
आप क्या करेंगी?
वो मेरे बेटे के लिए रास्ते का पत्थर बन रही है,
तो मैं उसके काम में अड़चन पैदा करूंगी।
मैं उसके ऑडियो ड्रामा का प्रोडक्शन रुकवा दूंगी।
बहुत बुरा होगा, क्योंकि उसे इस काम से बहुत उम्मीदें हैं।
लेकिन आप मिस योन बो-रा की किताबें शौक से पढ़ती हैं।
पढ़ती थी।
उसने तुम पर केस किया, उससे पहले तक।
मेरे लिए तुमसे बढ़कर
और कुछ नहीं है।
जब तक तुम चेयरमैन बने रहोगे, मैं संतुष्ट रहूंगी।
पैसे जमा होने या निकाले जाने की सूचना
मैं हूँ योन बो-रा।
10,00,000 वॉन जमा किए गए।
मैं समझौते के लिए तैयार हूँ।
माँ।
माँ!
लेकिन एक शर्त पर।
मेरी तरफ़ देखो।
मैं कैसी लग रही हूँ?
प्यारी लग रही हो।
मैंने वो नहीं पूछा।
मेरे चेहरे पर भाव कैसे हैं?
मैं गुस्से में लग रही हूँ?
-तुम्हें देखकर डर लग रहा है। -अच्छा?
मैंने तो भौहें भी इस तरह सेट की हैं ताकि मुझे देखकर डर थोड़ा कम लगे।
सोचो कि तुमने कार्यस्थल उत्पीड़न के लिए किसी की शिकायत की
और वो तुम्हारे घर आ गया।
तुम्हें डर नहीं लगेगा?
तुम्हारे परियों जैसे पंख भी उग आएँ, तब भी तुम्हें देखकर थोड़ा डर लगेगा।
सही कहा।
अब मैं क्या करूँ?
एक मिनट रुको।
तुम डर रही हो?
मैं डर रही हूँ?
मैं डरी हुई लग रही हूँ?
ये तो और भी अच्छा है।
तुम्हें यहाँ आने की सच में…
माँ!
-माँ! -चलो भी!
आप अंदर ही रहो!
डरो मत, मैं उसे समझा दूंगी!
-लेकिन सब हो तो गया। -ज़रूर!
-आपमें इतनी ताक़त कैसे है? -चलो भी!
-हेलो, मैम। -बाप रे।
हाय, जी-उक।
गी-उन ने बताया कि तुम शादीशुदा हो।
तुम्हें मुझे बताना चाहिए था।
माफ़ कीजिए, मैंने पहले नहीं बताया।
गी-उन।
मुझसे नाराज़ हो, गी-उन?
-मुझे माफ़ कर देना, ठीक है? -पीछे हटो।
तुम कौन हो? मैं तुम्हें जानता हूँ क्या?
चलो भी। मुझे बहुत अच्छा लगा ये जानकर कि तुम्हें मेरी परवाह थी।
हद है।
माँ, ये कौन है?
मैं इसे नहीं जानता।
-मैं तुम्हारे लिए कुछ लाया हूँ। -पीछे हटो!
-देखो! -दूर हो जाओ।
तुम जी-उक की पत्नी हो?
हेलो। मैं हूँ सोन हे-योंग, न्यू बिज़नेस डेवलपमेंट टीम की टीम लीडर।
इस सब ग़लतफ़हमी के चलते
मिस्टर बोक गी-उन इतने परेशान हुए कि वो अपनी नौकरी छोड़ना चाहते हैं,
इसलिए मुझे उनसे बात करनी थी। माफ़ कीजिए, मैं बिना बताए आ गई।
अरे कोई बात नहीं। माफ़ी मत मांगो।
मेरे बेटे की वजह से ये सब हुआ।
प्लीज़, उसे थोड़ा बर्दाश्त कर लेना।
मेरा बेटा थोड़ा नासमझ है, लेकिन दिल का साफ़ है।
वो जी-उक को बहुत पसंद करता है।
उसे कई बार खाने पर बुला चुका है।
अरे, हाँ।
इन्होंने मुझे बहुत बार आपके बारे में बताया है।
तुम उसके लिए खाना कम ही बनाती होगी।
उसने कहा कि उसे घर का खाना कम ही नसीब होता है।
चाहे तुम कितनी ही व्यस्त क्यों ना हो, इसके लिए अपने हाथों से खाना बनाया करो।
काम करने के लिए ताक़त भी तो चाहिए होती है।
खैर, मेरा बेटा ऑफ़िस आ जाएगा,
तुम इस बात की चिंता मत करो।
शुक्रिया, मैम।
मैं ऑफ़िस में सबको बता दूंगी।
-माँ! -शुक्रिया।
जी-उक हमारे लिए महंगा मीट लाया है!
इस लड़के का दिल भी बड़ा है और पेट भी!
पता नहीं किस पर गया है।
-हमारे पास वाइन है? -बाप रे।
-इसकी ज़रूरत नहीं थी, जी-उक। -अच्छा है ना?
पापा को मत बताना।
घर पर खाया गया कोई भी खाना घर का खाना ही होता है।
ज़रूरी नहीं कि उसे तुम्हारे लिए बनाया गया हो।
और मैं भी तो मेहनत करती हूँ ना?
मैं तुम्हारे लिए नाश्ता क्यों बनाऊँ
जब मैं ख़ुद नाश्ता नहीं करती?
तुम नाश्ता नहीं करतीं?
तुम्हें पहले बताना चाहिए था
कि बोक गी-उन तुम्हारा क़रीबी दोस्त है।
मैं बेकार में डर रही थी।
तुम्हें डरने की क्या ज़रूरत थी?
पहले साल में टीम छोड़कर गए लोगों का तुम्हारे प्रदर्शन पर असर होता है, इसलिए?
वो भी एक वजह है।
लेकिन तुम्हें नहीं पता?
बोक गी-उन अपने परिवार की वजह से यहाँ है।
बोक गी-उन और बोक गी-हो।
दोनों के उपनाम भी एक हैं और नाम भी मिलते-जुलते हैं।
मुझे नहीं लगता।
उसने कहा था कि बोक उपनाम कई घरानों का…
वो तो कहेगा ही।
मैंने सुना था कि मालिक की टीम ने
भर्ती के दौरान हर कदम पर सभी आवेदकों की सूची मांगी थी।
इसका क्या मतलब हो सकता है?
इसका मतलब यही है कि वो लोग
बोक गी-उन पर नज़र रख रहे थे।
तुम क़ाबिलियत के दम पर चुने गए हो।
सुना है कि तुम्हारी भर्ती में किसी की कोई सिफ़ारिश नहीं थी।
"सुना है"?
तुमने सुन लिया?
तुमने सुबह से कुछ नहीं खाया ना?
चलो, कुछ खाते हैं।
मैं बस घर जाकर आराम करना चाहती हूँ। और तुम?
थक गई हो?
ठीक है, घर चली जाओ।
ठीक है।
मैम।
मुझे दूसरी टीम में भेज देंगे, सब ठीक हो जाएगा।
ज़्यादा चिंता मत करना।
मैं ऑफ़िस में नाश्ता नहीं करूंगा, कोई और ग़लती भी नहीं करूंगा,
और अच्छे कपड़े पहनकर आऊंगा।
मैं ध्यान रखूंगा कि मेरी वजह से आपको कोई नुकसान ना हो।
मुझे देखना है कि तुम कौन से अच्छे कपड़े पहनते हो।
तो फिर,
कल पति-पत्नी की तरह मिलते हैं।
अंगूठी।
उसकी शादी की अंगूठी!
ये दिन ख़त्म ही नहीं हो रहा।
वही अंगूठी जो आपने तीन महीने पहले किराए पर ली थी?
जी, मुझे फिर से किराए पर लेनी है।
-आपका नाम? -सोन हे-योंग।
लेकिन उसे वापस किसी और ने किया था।
मिस सोन हे-योंग।
माफ़ कीजिए, लेकिन वो अंगूठी…
उपलब्ध नहीं है?
जिसने वापस की थी, उसने ही खरीद ली।
क्यों?
उसके पास ऐसा करने की
ना तो कोई वजह थी, ना ज़रूरत,
और ना ही पैसे, शायद।
वो सब मुझे नहीं पता, मैम।
अरे, डरा ही दिया!
आप यहाँ क्या कर रहे हैं?
फ़ोन भी नहीं किया।
बदक़िस्मती बताकर नहीं आती।
और ना ही सामने वाले दरवाज़े से आती है।
तुम एक ही कमरे में रहते हो।
भले ही अन्धविश्वास हो,
लेकिन कहते हैं कि खाली कमरे बदक़िस्मती को न्योता देते हैं।
अब बदक़िस्मती आ ही गई है,
तो शायद ये बात सच ही होगी।
आप आराम से ये ड्रिंक पीना।
आपकी धमकी की वजह से मुझे अभी जाना होगा
ताकि ऑफ़िस टाइम पर पहुंचकर मेहनत से काम कर सकूँ।
तुमने…
शादी कब की?
मुझे इस बात का अफ़सोस रहेगा कि ये बात पता करने से मैं चूक गया।
मैंने आपसे कहा था, आपको कोई और काम करना चाहिए।
शादी को इतना कम समय हुआ है,
तुम लोग अभी से अलग-अलग क्यों रहते हो?
तलाक हो गया क्या?
चाहो तो मैं उससे छुटकारा दिला सकता हूँ।
अपनी हद में रहिए।
वो मेरी पत्नी है।
अच्छा है।
जिनके पास खोने को कुछ होता है, वो अक्सर ज़्यादा और जल्दी झुकते हैं।
मेरे सवाल यहीं ख़त्म हुए।
क्या वो चेयरमैन बोक गी-हो हैं?
आपके क्लाइंट और इन धमकियों के पीछे का चेहरा
चेयरमैन बोक गी-हो हैं?
नहीं।
तुम्हें ऐसा क्यों लगा?
आपका सवाल ग़लत है।
आपको पूछना चाहिए था
कि मुझे आपकी बात पर यक़ीन है या नहीं।
अब मेरे सवाल भी ख़त्म हुए।
मुझे चीज़ें समझ आ रही हैं।
जी, सर।
लेकिन…
मिस्टर किम को आपके ऊपर शक हो गया है, चेयरमैन बोक।
-वही है ना? कमाल है। -यक़ीन नहीं होता।
अब इसका राज़ खुल गया है, तो इसकी चाल में अकड़ देखो।
-कोई कह सकता है? -कमाल की लड़की है।
-ये सच है क्या? -बाप रे।
सुनो, लड़की।
-हेलो, मिस गोंग। -तुम अपने पति के साथ क्यों नहीं आईं?
कुछ खरीदारी करनी थी।
लेकिन वो तो यहीं है।
हाँ, मुझे खरीदारी करनी थी।
मुझे दुकान पर कुछ काम था।
अब राज़ खुल गया है, तो दोनों साथ आया करो।
सही कहा।
अरे, ये?
मैंने स्टोर से किराए पर ली।
लगा कि ज़रूरत पड़ सकती है।
कुछ ग़लत हुआ है क्या?
आपको ऐसा तो नहीं लग रहा
कि कोई आप पर नज़र रख रहा है या आपका पीछा कर रहा है?
लग रहा है।
कब और कहाँ?
अभी, यहाँ।
अगले हफ़्ते से हम दोनों साथ आएंगे।
लोगों को अजीब लगता है।
ठीक है।
तो मैं आपसे एक स्टॉप पहले मिल…
वहाँ ऑफ़िस से कोई नहीं होगा?
मेरे घर आ जाना।
-रोज़ सुबह? -नहीं।
रोज़ तड़के सुबह।
आ गई यहाँ की स्टार।
आप तो ऑनलाइन छाई हुई थीं, जानती हो?
कल के लिए शुक्रिया, मिस क्वोन।
आपकी वजह से
मैंने अपनी टीम के लोगों से बात की और पुरानी यादें ताज़ा हो गईं।
बस बहुत हुआ।
आज मैं बहुत थक गई हूँ।
मुझे लगा कि अपना राज़ खुलने के बाद आप बहुत मज़े करेंगी।
मेरा मतलब, अपने पति के साथ।
क्या आप ये पूछ रहे हैं…
कि मैंने कल की रात अपने पति के साथ बिताई या नहीं,
मिस्टर आन?
अरे, ये बातें ऐसे खुलकर नहीं की जाती।
एक कान से सुनकर दूसरे से निकाल दीजिए, मिस सोन।
-मिस क्वोन। -ऐसा नहीं है
कि मैं इनकी तरफ़दारी कर रही हूँ।
ये तो बस रिवाज़ है।
-"रिवाज़"? -हाँ।
नए जोड़े को सुहागरात पर तंग किया जाता है।
लोग दीवार में छेद करके उसमें से उन्हें देखते थे।
शायद ये रिवाज़ अब भी चल रहा है।
मुझे भी नहीं पसंद,
पर आप लोगों को जल्द ही आदत लग जाएगी।
पहले थोड़ा असहज महसूस होगा,
लेकिन ऐसा महसूस करने वाले आप अकेले नहीं हैं।
जब तक मिस्टर किम जी-उक दूसरी टीम में नहीं जाते, थोड़ा बर्दाश्त कीजिए।
गुड मॉर्निंग।
-गुड मॉर्निंग। -गुड मॉर्निंग।
इस सबके लिए मैं माफ़ी चाहता हूँ।
मुझे आप सबके साथ काम करके ख़ुशी होगी।
तुम्हें पता है न कि टीम का मिजाज़ तुम से ही तय होगा?
तुम्हें अच्छे से काम करना होगा,
घर पर भी और ऑफ़िस में भी।
मैं जी-उक को अच्छे से जानता हूँ, और मुझे यक़ीन है वो अच्छे से काम करेगा।
ये बहुत अच्छा इंसान है।
-मुबारक हो, मिस सोन! -हेलो।
सुना है कि नया कर्मचारी आपका पति है।
आपने बहुत सब्र रखा होगा।
अपने से इतना छोटा पति पाकर आप बहुत ख़ुश होंगी।
कमाल है!
अपने से अलग उम्र के इंसान का साथ मिलना अनोखा अनुभव होता है।
आप लोग भावनात्मक और शारीरिक रूप से जुड़े हुए तो हैं न?
आपको परिवार बढ़ाने के बारे में सोचना चाहिए।
आपकी उम्र भी हो रही है।
आप दोनों बच्चे के लिए कोशिश कर रहे हो ना?
-गुड लक! -गुड लक!
शादी के बाद किसी की निजी ज़िंदगी बेडरूम से बाहर आ जाती है क्या?
मुझसे पूछा जा रहा है कि मैं बच्चे के लिए कोशिश कर रही हूँ या एहतियात बरत रही हूँ।
ऐसा इसलिए क्योंकि वो ख़ुद बेडरूम में कुछ नहीं करते।
अगर अपना शरीर जल रहा हो, तो किसी और का घर जलने की चिंता नहीं होती।
असली शादी करने के बाद भी लोग इतने दिन अंगूठी नहीं पहनते जितने दिन तुमने पहनी है।
इससे थक नहीं गई हो?
हर बार एक नया एहसास होता है।
मुझे ये बहुत प्यारी लगती है।
जा-योन।
आ जाओ।
वैसे,
आदमियों का अंगूठी खरीदना आम नहीं है न?
है तो नहीं, लेकिन कुछ लोग खरीदते हैं।
बाकी सब अंगूठियाँ छोड़कर मेरे पार्टनर ने नकली शादी वाली अंगूठी ही क्यों खरीदी?
पार्टनर? अपने नकली पति की बात कर रही हो?
-उसने अंगूठी खरीदी? -हाँ।
तुम्हें कैसे पता?
तुम उससे मिली? कहाँ मिले तुम?
हम गहनों की दुकान में टकरा गए।
अच्छा।
शायद वो अंगूठी उसे अच्छी लगी हो।
लेकिन ये वजह काफ़ी नहीं होगी।
वो अंगूठी महंगी है, और वो किराए के घर में रहता है।
मैं वही बोलती हूँ जो तुम सुनना चाहती हो।
उसे तुमसे सच में प्यार है
और वो अंगूठी पहनकर तुम्हें दिल के क़रीब रखना चाहता है।
हो सकता है ना?
इसे लगता है मैं सच कह रही हूँ।
उसे मुझे बताना चाहिए था।
-चलो भी। -अंगूठियों का कोई मतलब नहीं होता।
लेकिन अगर उसे तुमसे प्यार है तो बिना कुछ कहे गायब क्यों हो गया?
हाँ, ये समझ नहीं आया।
फिर उसने उसे क्यों खरीदा?
सब बातों को जोड़कर देखो,
तो उसे वो अंगूठी पसंद आई होगी और उसने खरीद ली होगी।
पक्का उसकी कोई गर्लफ्रेंड है।
उसे अंगूठी लेनी ही थी, तो वही ले ली जो आज़माई हुई थी।
गर्लफ्रेंड?
उसने ये नौकरी इसलिए की क्योंकि उसे गर्लफ्रेंड मिल गई?
तुमने उसे माफ़ कर दिया?
तुमने कहा था ना समझौता करोगी ना माफ़ करोगी।
तुम उसे कानून की ताक़त दिखाना चाहती थीं।
मुझे लगता है
कि वो या तो अमीर है या फिर बहुत ज़्यादा अमीर है।
सही फ़ैसला लिया।
समझौता हो गया तो तुमने लॉटरी जीत ली समझो।
पैसा तुम्हें हर ख़ुशी देगा।
मैंने उसके ऑफ़र को मना कर दिया।
मैं नहीं चाहती थी कि वो पैसे के दम पर इस सबसे निकल जाए और कुछ ना सीखे।
कानून से हटकर बदला लोगी?
किसी को सुपारी देनी है?
अनाथालय वाली आंटी ऐसे काम…
-गोली चलवानी है या चाकू? -पैसे ले लो ना!
एक वार दाएँ और एक बाएँ।
तुम दोनों की तबियत तो ठीक है?
बैंग।
हानब्योल अनाथालय
आप यहाँ कैसे?
मुझे यहाँ क्या काम होगा?
ज़ाहिर है।
अच्छा।
समझ गया।
सामुदायिक सेवा।
-ये एक अपराधी है। -अच्छा।
अगर मैं किसी के लिए कुछ खरीद सकूँ तो…
आज कपड़े धोने का दिन है।
तो, वॉशिंग मशीन खरीदूँ?
कितनी चाहिए?
मेरे हिसाब से
लगभग दस।
इन्हें धोने से पहले पानी से निकालना, ठीक है?
अपने हाथों से दाग-धब्बे साफ़ करना।
तुम्हारी क़िस्मत अच्छी है कि ज़्यादा कपड़े नहीं हैं। शुक्रिया।
मैम।
बाकी स्वयंसेवक क्या कर रहे हैं, जानती हैं?
वो लोग अध्यापक बने हैं
और बच्चों को पढ़ा रहे हैं।
एक मिनट, मैम।
मैं दरअसल पढाई-लिखाई के क्षेत्र से जुड़ा हुआ हूँ।
बच्चों से सीधे मुखातिब होने के लिए
स्वयंसेवकों को यहाँ लम्बे समय तक आना होता है।
कितने लम्बे समय तक?
वो लड़की तो है ही इस अनाथालय की।
और वो लड़का…
अब तो वो नौकरीपेशा आदमी है।
जी-उक यहाँ पहली बार अपनी माँ के साथ आया था जब वो स्कूल में था।
-कमाल है। -सात से आठ साल हो गए।
इतने लम्बे समय से?
जी-उक तो एक फ़रिश्ता है।
इसे टेस्ट कहते हैं?
ये तो कचरा है।
मुझे कूड़ेदान लाकर दो!
"फ़रिश्ता"?
या शैतान?
दाग-धब्बे हाथ से निकाल देना, ठीक है?
इसमें से एक कम करो,
उत्तर इनमें से एक होगा।
ठीक है?
सुनो।
ज़रा बच्चों को देखोगी, यू-ना?
पहले इंसान को बचाया जाना ज़रूरी है ना?
गंदा होने से उसे बचाया जाए, जो साफ़ हो।
और मेरा क्या? मैं इन गंदे कपड़ों से भी गंदा हूँ?
ये धोकर साफ़ तो हो जाएंगे।
सुनो, शैतान।
शैतान!
कोई ग़लतफ़हमी हुई होगी।
स्वयंसेवक महाशय।
पहले इन्हें झाड़ लो, ठीक है?
ऐसे।
तुम मदद कर ही क्यों रहे हो? मैं तो गंदा इंसान हूँ ना?
ताकि ये धूप रहते सूख जाएँ।
ड्रायर इस्तेमाल क्यों नहीं करते?
ये कितना फ़ालतू काम है।
उन्हें बिजली के बिल की चिंता है?
हम ड्रायर इस्तेमाल करते हैं लेकिन आज धूप है तो क्यों नहीं?
बच्चों के कपड़ों और चादरों से
धूप की ख़ुशबू आनी चाहिए।
कौन कहता है? डिटर्जेंट की ख़ुशबू बेहतर होती है।
यहाँ के डायरेक्टर कहते हैं।
जिन बच्चों के माँ-बाप होते हैं, वो उनकी ख़ुशबू के साथ बड़े होते हैं।
लेकिन यहाँ के बच्चे ऐसा नहीं कर सकते।
डायरेक्टर मैडम मानती हैं कि धूप की ख़ुशबू
उन्हें उनके बचपन की याद दिलाएगी।
-और… -अब क्या है?
जैसा कहा वैसा ही तो कर रहा हूँ।
मैंने एक बार भी नहीं सोचा कि तुम गंदे इंसान हो।
मुझे ऐसा सोचने का कोई हक़ नहीं है।
"कोई हक़ नहीं है"?
तुमने भी कुछ ग़लत किया क्या, शैतान?
मेरा तो होना ही ग़लत है।
लेकिन सुधरने का मौक़ा अब भी है।
इधर आओ।
ये लो।
इसे झाड़ो।
तुम्हारा होना?
कुछ कहा?
अरे, हाँ।
अब इसे सूखने डालते हैं।
बाद में मेरी एक फ़ोटो लोगे?
पुलिस के लिए?
नहीं, सबूत के लिए।
क्या बनाया है?
फ्राइड चिकन।
मुझे फ्राइड चिकन चाहिए।
सुनकर स्वाद आ गया।
ये हैं उबले हुए अंडे जो फ्राइड चिकन जैसे लगेंगे!
काश ये चिकन बन जाएँ।
क्या हुआ? मुस्कुरा क्यों रही हो?
वो कमेंट वाला आदमी।
उसने सामुदायिक सेवा करते हुए ख़ुद की फ़ोटो भेजी है।
दिखाओ, मुझे उसकी शक्ल देखनी है।
फ़ाइल हट गई
ये क्या हुआ?
फ़ाइल हट गई। नहीं दिख रही।
अच्छा।
इसे कहते हैं सीक्रेट शेयर।
इसे बस एक बार देख सकते हैं और स्क्रीनशॉट भी नहीं ले सकते।
ये ज़रूर पूरा दिन फ़ोन पर रहता होगा।
वरना इसे ये सब कैसे पता होता?
काश तुम्हारी भावनाओं की भी उतनी कद्र करता जितनी अपनी निजता की करता है।
भाड़ में जाए।
ये वाली भेजनी चाहिए थी।
इसमें बेहतर दिख रहा हूँ।
-बाय। -ध्यान रखना।
शुक्रिया।
सेक्रेटरी किम।
क्या मैं उसे जानती हूँ?
"आपके सेक्रेटरी को वो कैसे पता होगा
जो आपको ही नहीं पता?"
चलो भी।
इसकी शक्ल कहीं तो देखी लग रही है।
कहाँ देखा है इसे?
एक मिनट।
बोक ग्यु-ह्युन?
अरे, ये तो सच में तुम हो!
है ना?
तुम ग्यु-ह्युन हो ना? बोक गी-हो और ज्योंग-आ के बेटे?
नहीं, मैं वो नहीं हूँ।
बेशक, तुम ही हो।
मैं योम सो-हे हूँ, चेयम आर्ट गैलरी की डायरेक्टर।
माफ़ करना मैंने आपको पहचाना नहीं, डायरेक्टर योम।
यहाँ काफ़ी अंधेरा है, और आपका यहाँ होना भी आम नहीं है।
आप यहाँ कैसे?
हम जैसे लोग यहाँ क्यों आते हैं?
अब हम यहाँ अपने गुनाहों के बदले
सामुदायिक सेवा करने तो नहीं आएँगे, है ना?
बेशक।
मैं अख़बार के लिए फ़ोटो निकलवाने आई हूँ।
मेरे पति मु-सान फिर से जेल जा रहे हैं।
-फिर से? -हाँ।
अच्छा।
मुझे आरडब्ल्यूएफ़सीसी की अध्यक्ष चुना गया है,
वही संस्था जिसे वित्तीय कैदियों की नेक पत्नियां मिलकर चलाती हैं।
आरडब्ल्यूएफ़सीसी।
मुबारक हो, डायरेक्टर…
मेरा मतलब, अध्यक्ष योम।
शुक्रिया। तुम यहाँ कैसे?
अख़बार के लिए।
हम जैसे लोगों के लिए ये कितना ज़रूरी है, इसलिए तो हम इतने व्यस्त रहते हैं।
-सही कहा, बाय। -गुडबाय।
बाप रे, ये हाईक्लास मेहमान कौन है?
आपने कहा था ऑफ़िस साथ जाना है।
मेरा मतलब इससे था।
ये तुम्हारी कार है?
मेरी नहीं है, लेकिन मेरे पास इसे चलाने की अनुमति है।
आइए।
पक्का उसकी कोई गर्लफ्रेंड है।
उसे अंगूठी लेनी ही थी, तो वही ले ली जो आज़माई हुई थी।
तुम्हारी कोई गर्लफ्रेंड है?
नहीं।
किसी से चक्कर?
ना ही मेरी कोई गर्लफ्रेंड है, ना मेरा किसी से चक्कर है,
लेकिन मेरी ज़िंदगी में कोई खास है।
अच्छा?
वो हैं आप।
मेरी पत्नी।
हम…
हफ़्ते में पाँच दिन शादीशुदा होते हैं, याद है ना?
नाश्ता किया?
पीछे तिकोना गिंबैप रखा है।
उठकर बैठो ना। लेटकर खाओगी तो गाय बन जाओगी।
मैम।
मू।
अब आप बच्ची नहीं रहीं।
खाने के लिए शुक्रिया।
ये तो मैंने काफ़ी दिनों से नहीं खाया।
आप नाश्ता क्यों नहीं करतीं?
आप तो दुकान से हमेशा गिंबप लिया करती थीं।
अब तो मिलता ही नहीं।
मुझे सिर्फ़ मस्टर्ड मायो और टूना वाला अच्छा लगता है।
वही सबसे ज़्यादा बिकता है।
कब से?
जब तुम वहाँ काम करते थे, तो मुझे हमेशा मिल जाता…
तुमने वो अंगूठी क्यों खरीदी?
मैं वापस किराए पर लेने गई थी, वहाँ मुझे पता चला।
अच्छा, सच में?
इसलिए मैंने पूछा
कि तुम्हारी कोई गर्लफ्रेंड है क्या।
सच में नहीं है।
होती तो मैं आपके साथ ये नाटक नहीं करता।
फिर अंगूठी क्यों खरीदी?
ये भी नहीं बता सकते?
सच कहूँ तो…
सोन हे-योंग बोल रही हूँ।
अच्छा।
क्या कहा?
कुलबी एजुकेशन
गुड मॉर्निंग, सेक्रेटरी यो। आशा करता हूँ आपका वीकेंड बकवास रहा होगा।
नहीं, काफ़ी अच्छा था।
पीआर टीम का कॉल आया था,
उन्होंने आपको होटल बुलाया है, एक प्रेस कॉन्फ़्रेंस के लिए।
प्रेस कॉन्फ़्रेंस? किसलिए?
कुलबी के अच्छे कामों का प्रचार करने के लिए।
देखा जाए, तो कॉर्पोरेट पीआर।
मुझे कॉर्पोरेट पीआर से सख़्त नफ़रत है।
मैंने उनसे कहा भी था कि मैं…
क्यों? क्या हुआ, सर?
मैं एक अनाथालय गया था
वीकेंड पर।
जी, अपने पाप धोने!
वहाँ मैं चेयम आर्ट गैलरी की डायरेक्टर योम से मिला।
शायद उन्होंने डैड को बता दिया कि मैं स्वयंसेवा करने गया था।
तो आपके ऊपर अच्छे अच्छे लेख लिखे जाएंगे।
आपको जाना चाहिए।
मेरा नाम अख़बारों में नहीं आ सकता!
ये मत कहिएगा कि आपकी अंतरात्मा जाग गई।
उन लेखों में मेरा चेहरा भी होगा।
फिर मिस योन को पता चल जाएगा कि मैं कुलबी का सीईओ हूँ।
गाड़ी निकालो। जल्दी!
उसके लिए मुझे आपसे पहले यहाँ से जाना होगा।
हद है।
मैं कुलबी का सीईओ हूँ।
मुझे बताए बिना प्रेस कॉन्फ़्रेंस रखी कैसे?
मुझे रोकना मत। इन्हें मैं अच्छा सबक सिखाऊंगा।
कहाँ है? किधर है?
डैड!
अरे, मिस्टर बोक।
हेलो, सर।
क्या?
स्वयंसेवक…
ये हमारे सीईओ हैं।
अरे, मिस्टर बोक।
आपसे मिलकर अच्छा लगा।
मैं किम जी-उक हूँ, 23वीं टीम का नया सदस्य।
ये मेरे पति भी हैं, सर।
आपके पति?
इस जोड़ी ने ही ऑनलाइन तहलका मचाया था।
टीम लीडर और नया सदस्य।
आप दोनों यहाँ कैसे?
हमें पीआर टीम से कॉल आया था।
कुलबी बाल दुर्व्यवहार रोकने के लिए एक कैंपेन चला रही है,
और वो चाहते थे कि हम ट्रेनिंग के दौरान हुए वाक़ये के बारे में बात करें।
हाँ, अटॉर्नी कांग ने बताया था।
माफ़ कीजिए, मैं इस बहादुरी के लिए आपकी सराहना नहीं कर पाया।
कोई बात नहीं, सर।
आपने लीगल टीम को केस लेने दिया, असली हीरो तो आप हैं।
मैं आपका दिल से शुक्रिया करती हूँ।
खैर, मैंने सुना है कि चेयरमैन बोक भी वहाँ मौजूद होंगे।
मिस्टर बोक ग्यु-ह्युन।
चेयरमैन बोक कहाँ हैं, मिस्टर जांग?
वो मिस सोन के साथ प्रेस कॉन्फ़्रेंस के बाद आएंगे।
मेरी माँ भी आ रही हैं?
उन्हें उन कर्मचारियों से ख़ुद मिलना है जिनकी बहादुरी से कंपनी का
इतना नाम हुआ है।
अच्छा।
2024 कुलबी एजुकेशन प्रेस कॉन्फ़्रेंस
रिकॉर्डिंग 12
मुझे चीज़ें समझ आ रही हैं।
मिस्टर किम को आपके ऊपर शक हो गया है, चेयरमैन बोक।
जी सर, क्या मैं "ऑपरेशन" जारी रखूँ?
"ऑपरेशन"?
और मिस सोन भी शामिल रहेंगी, सर।
मैम।
मुझे आपको कुछ बताना है।
अभी?
जी, अभी।
ये अंगूठी के बारे में है?
वो…
क्या तुमने मेरी वजह से
ये अंगूठी खरीदी थी?
अगर मैं हाँ कहूँ, तो?
सुनो, जी-उक।
मैं प्रेस कॉन्फ़्रेंस में अपनी कंपनी की
प्रतिनिधि बनकर हिस्सा लेने वाली हूँ
मैं चेयरमैन और सीईओ के साथ खाना खाऊंगी।
इसका मतलब समझते हो ना?
ये एक मौक़ा है।
अगर चूक गई, तो हमेशा पछताऊंगी।
तो अगर तुम हिचकिचा रहे हो
या कोई बड़ी बात नहीं है,
तो रहने दो।
अभी मुझे पूरा ध्यान इधर देना है।
मैं कोई पछतावा
नहीं चाहती।
कुलबी एजुकेशन
कुलबी ऑफ़िस की कमाल जोड़ी
कुलबी कपल ने रोका बाल उत्पीड़न
अच्छी कंपनी की अच्छी शिक्षा, कुलबी कपल ने बच्चे को उत्पीड़न से बचाया
ये ठीक नहीं है।
चलो, चलें।
चेयरमैन बोक के साथ खाना खाने में क्या परेशानी है?
उन्हें बस मेरे अंकल समझो।
तुम्हारे लिए आसान होगा, मेरे लिए वो मेरे बॉस हैं।
उनसे मेरे जैसे लोग कभी नहीं मिलते।
वही तो। मिलोगे तो अच्छा रहेगा।
तुम महत्वाकांक्षी हो ना?
इसलिए मैंने तुम्हें चुना।
तुमने मुझे चुना?
मैं कोई खिलौना हूँ?
मेरा वो मतलब नहीं था।
ठीक है। इतनी परेशानी है तो चलो।
बॉस का परिवार यहाँ है, हम कैसे जा सकते हैं?
वही तो।
बैठ जाओ।
मिस्टर किम जी-उक।
अरे, शैतान।
परेशान हो? वाइन चाहिए?
वो…
पचा नहीं पाओगे ना?
नहीं। मैंने कभी वाइन पी भी नहीं है।
माफ़ करना।
कोई बात नहीं। मैं भी नहीं पी सकता।
जैसी भी शराब हो, एक घूँट में काम हो जाता है।
अपने पापा पर गया हूँ।
चेयरमैन बोक और मिस सोन आ गए हैं।
-स्वागत है। -हेलो।
हेलो।
बैठिए।
तुम भी यहाँ हो, यी-लिन।
जी, सर।
-ये मेरे… -ये कोई औपचारिक समारोह नहीं है।
मैं तो बस आपका कारनामा सुनकर आपको खाना खिलाना चाहता था।
टीम लीडर सोन हे-योंग,
आप जितनी बहादुर हैं, उतनी ही कुशल भी।
तारीफ़ के लिए शुक्रिया, सर।
और आप होंगे मिस्टर किम जी-उक।
मिलकर ख़ुशी हुई।
मिस सोन,
आपकी उम्र कितनी है?
मैं 33 साल की हूँ, सर।
और आपके माता-पिता?
मेरे पिता गुज़र गए,
और मेरी माँ एक बीमारी के चलते नर्सिंग होम में रहती हैं।
अरे। आपके पिता को इतनी कम उम्र में खोना। बहुत दुख हुआ।
उनकी मौत…
हादसा था, सर।
ये सब इतना अचानक हुआ
कि इन्हें बहुत तकलीफ़ हुई होगी।
मैं इस बात को छेड़ने के लिए माफ़ी चाहती हूँ, मिस सोन।
कोई बात नहीं, मैम।
आपको कैसे पता?
मिस सोन कॉलेज में मेरी जूनियर थीं।
सीनियर्स ने मेरी काफ़ी मदद की,
मेरे कोई भाई-बहन नहीं थे और मैं बहुत छोटी थी,
तो मुझे मदद चाहिए थी।
और आपकी माँ?
उन्हें कोई आनुवंशिक रोग है?
-चेयरमैन बोक। -जान।
जब मैं अपने ससुराल गई,
तो मेरे ससुर ने पूछा कि मैंने उनके बेटे से शादी क्यों की?
-तो मैंने कहा… -हाँ, मुझे पूछना चाहिए।
आपको मिस्टर किम में क्या अच्छा लगा?
इनकी उम्र तो आपसे कम है और ये किसी दुकान में काम करते थे।
पहली नज़र का प्यार हुआ होगा।
मिस सोन को रूप-रंग की बहुत परवाह है, सर।
आपको अपने माता-पिता का शुक्रगुज़ार होना चाहिए
कि आप उतने सुन्दर दिखते हैं।
आपको मिस सोन में क्या अच्छा लगा?
ये हाज़िरजवाब हैं और लोगों को अच्छे से परखती हैं,
इसलिए रूखी लग सकती हैं।
साफ़-साफ़ क्यों नहीं कहते
कि मैं हिसाब रखती हूँ क्योंकि मुझे हारना नहीं पसंद?
मैंने ऐसा नहीं कहा।
मैं अपने पिता को नहीं जानता।
मेरी नानी कहती हैं,
कि वो एक बुरे इंसान थे, जिन्होंने मुझे अपनाने से मना कर दिया।
मेरे जन्म से मेरी माँ का जीवन ख़राब हुआ और मेरी नानी को बहुत तकलीफ़ हुई।
मुझे हमेशा यही डर लगता रहा
कि मैं भी किसी का जीवन ख़राब ना कर दूँ।
इसलिए
मैं मिस सोन के हिसाब रखने वाले व्यक्तित्व से प्रभावित हुआ।
इन्हें किसी भी कीमत पर हार नहीं चाहिए,
और फिर भी इन्होंने मुझे चुना।
तो मैंने सोचा…
कि मैं एक ऐसा आदमी बनूँ
जो किसी अपने की ज़िंदगी बर्बाद ना करे।
इसलिए मुझे डर नहीं लगा
हिचकिचाहट नहीं हुई…
मिस सोन से प्यार करने में।
कितनी उबाऊ पार्टी है। किसी के हाथ में जाम नहीं है।
मुझे पता है कि चेयरमैन बोक और ग्यु-ह्युन पी नहीं सकते।
फिर मेरे पति के साथ पी लीजिए, मैम।
इन्हें शराब अच्छे से पचती है।
सच में?
जी, मुझे पीना पसंद है।
ये कुलबी की असली मालकिन हैं।
यहाँ की रानी।
मैं भी पी सकती हूँ, मैम।
यानी डैड, मिस्टर किम और मुझे छोड़कर,
आप सब जमकर शराब पी सकते हैं?
तुम भी नहीं पीते?
पीता हूँ, सर।
मैं पी सकता हूँ।
विशिष्ट उपस्थिति के लिए किम सुन-यंग और किम चांग-होई का धन्यवाद
किसी ने अपने कर्मचारी लाभ का फ़ायदा उठाया और सुर्ख़ियाँ बन गई।
मिस योन, आप कैसे…
-स्वयंसेवक महाशय! -भागो!
मुझे शादी नहीं करनी चाहिए थी। मुझे पछतावा हो रहा है।
नहीं, रुको!
मुझे तुम अब भी पसंद हो।
तुम पसंद हो।
-मुँह खोलो। -कितनी मेहनत कर रहे हो।
आन वू-जे अजीब बर्ताव नहीं कर रहा?
शायद उसे पता है।
अब हफ़्ते के पाँच दिन नहीं,
हमें हर समय हनीमून मूड में रहना होगा।
वो तो मैं अब भी कर सकता हूँ।
संवाद अनुवादक: नंदिनी शर्मा कपूर